AlexejDobrolubov/national_council_slovak_2010 huggingface dataset:
10. schôdza NR SR - 1.deň - B. popoludní
Dátum: 2020-07-23
Poslanec: Tomáš, Erik (SMER - SD)
Druh vystúpenia: Vystúpenie s faktickou poznámkou

230. Pani ministerka, a čo tak niečo k veci? Však vy ste boli taká horlivá v prípade Andreja Danka a teraz ani slovo v prípade pána Matoviča. Tak vám pripomeniem. Vy ste označili tú aféru pána Danka za hlúpu až trápnu, zahrali ste sa na Sibylu a vešticu, už vtedy ste povedali, že už dnes vieme, že nie je jediný, kto získal ozdobu JUDr. podvodne, legálne, ale podvodom, a klamal už na druhej strane svojej rigoróznej práce v čestnom vyhlásení, v jeho prípade skôr nečestnom, pani Milanová. No a potom vám pripomeniem ešte jeden výrok. Ešte jeden, len ho nájdem, pardon. "Aký signál vysielate, pán Danko, ako predseda Národnej rady študentom, že podvádzať je v pohode, že byť lenivý a lajdácky sa opláca, že krádež ich dokáže katapultovať až do čela Národnej rady? Ako majú rodičia a učitelia vysvetľovať deckám, aby k štúdiu pristupovali poctivo, keď ich tie môžu odbiť v štýle, Danko môže a ja nie?" Podľa vás vtedy mal Danko plné ústa kultúry, dôstojnosti, no jeho činy boli v absolútnom protiklade s jeho slovami. A zakončujete: "Najvýstižnejšie pomenovanie pre takéhoto človeka sú klamár, slaboch a prospechár a takáto zvláštna zmes nemá čo robiť na čele nášho parlamentu." Tak povedzte mi, kde je tá zmena, prečo to isté nehovoríte v prípade pána Matoviča, keď urobil to isté? Pretože máte teplé miestečko v jeho vláde, tak radšej ste, pani ministerka kultúry, mala radšej mlčať, mlčať ste mali, mlčať je zlato.
10. schôdza NR SR - 1.deň - B. popoludní
Dátum: 2020-07-23
Poslanec: Tomáš, Erik (SMER - SD)
Druh vystúpenia: Vystúpenie s faktickou poznámkou

130. Pán minister, dobre, že ste vystúpili, ani sme netušili, aký ste nervózny, keby ste nevystúpili, netušili sme, aký ste nervózny z tých klesajúcich preferencií strany SME RODINA. Fakt ste na nejakých šiestich percentách, ale náš HLAS neprekričíte. Môžte kričať, koľko chcete, môžte zavádzať poslancov aj verejnosť, koľko chcete, neprekričíte. A náš HLAS vám povie, pán minister, že vy aj pán Kollár, aj celé hnutie SME RODINA ste oklamali dôchodcov, lebo ste im zrušili trinásty dôchodok, taká je pravda, pritom ste za neho hlasovali. Náš HLAS vám povie, pán minister, že ste zrušili deťom teplé obedy. Náš HLAS vám povie, že idete rušiť automat na zvyšovanie minimálnej mzdy, taká je pravda. Môžte tu ukazovať peniaze, kričať, a preto vám klesajú preferencie, lebo ste oklamali svojich voličov, my s tým už nič nenarobíme. Ak hovoríte o osobnej integrite, tak skúsme sa na to pozrieť, urobme taký test. Tak podľa vás, čo je takým rozpoltením osobnej integrity, ak niekto niečo v minulosti tvrdí a potom, keď sa to týka jeho, tvrdí niečo iné? Máte pravdu. My sme pri Andrejovi Dankovi nepovedali takmer nič, podržali sme nášho koaličného partnera tak, ako to urobíte vy dnes. Mlčali sme. Ale vy ste predtým Danka vyzývali na odstúpenie. Vy, pán minister, ste ako poslanec hlasovali za odchod pána Danka a teraz tvrdíte, že v prípade pána Kollára a pána Matoviča to nie je problém. Toto je rozpoltenie osobnej integrity, toto je farizejstvo, pán minister. A prosím vás, už keď hovoríte o tých oligarchoch, že sa, oligarchovia nejakí budú sklamaní a tak ďalej, tak asi sa potešia iní oligarchovia, pán minister, že? Napríklad PENTA. PENTA z kauzy Gorila, kvôli ktorej ste vy, pán Krajniak, museli odstúpiť z pozície na ministerstve vnútra, len pre pripomenutie verejnosti.
55. schôdza NR SR - 7.deň - A. dopoludnia
Dátum: 2022-02-11
Poslanec: Taraba, Tomáš (-)
Druh vystúpenia: Vystúpenie s faktickou poznámkou

136. Ja by som iba sa dotkol tej časti, v ktorej si hovoril o prijímaní, to, čo sme tu zažili, tej vojenskej zmluvy, ktorú nazvali že obrannou. Predtým, než sme vstupovali naozaj do NATO, tak sa argumentovalo tým, že netreba robiť referendum, lebo vlastne tie politické strany, ktoré sa dostali vtedy k moci, tak vlastne všetky unisono tvrdili, že chcú Slovensko dostať do NATO. To tvrdili politici, že z tohoto dôvodu nechcú robiť referendum. Pri tejto vojenskej zmluve nikto netvrdil občanom Slovenskej republiky, že keď príde sem do parlamentu alebo do vlády, že bude presadzovať takúto formu vojenskej zmluvy. A práve tu sa dostávame naozaj k tej otázke tej celej legitimity, lebo po prvé tvrdenia, ktoré Valášek napísal Čaputovej, ktoré ona len prečítala, za 14-tisíc euro, že vlastne ak neprijmeme túto vojenskú zmluvu, tak sa dostaneme, nebudeme v bezpečí, počuli sme Hegera, jak rozprával, že naše detičky, vnuci a proste tieto, tieto vyjadrenia, ak sa neprijme tá zmluva. A my sa musíme teraz pýtať, že čo ste urobili s tým NATO. Však doteraz tu existoval čl. 5, rozprávalo sa, že útok na jedného je útok na všetkých, a zrazu my počúvame, že potrebujeme nejakú inú obrannú zmluvu. Ja neviem, či vy si uvedomujete, jak ste vy ponížili celú tú Severoatlantickú alianciu ako obranný pakt. Však vy ste z toho urobili papierového tigra. Ak naozaj existuje nejaký, nejaký politik, nejaký štát, ktorý vraj teda pre Slovensko predstavuje hrozbu, aj keď jedinou hrozbou je táto vaša vláda pre ľudí, tak on sa musí normálne že smiať. Jak dokázala Čaputová, Naď, Korčok, Heger a vy všetci, ktorí ste to jak papagáje odsúhlasili, spochybniť celú transatlantickú bezpečnostnú štruktúru, pretože neviete vysvetliť, prečo treba nejakú ďalšiu zmluvu.
55. schôdza NR SR - 7.deň - A. dopoludnia
Dátum: 2022-02-11
Poslanec: Taraba, Tomáš (-)
Druh vystúpenia: Vystúpenie s faktickou poznámkou

114. Neexistuje väčšie klamstvo, ktoré tu kedy bolo povedané, ako to, že vakcína je sloboda, a napriek tomu tá osoba, ktorá to tu došla rozprávať, tak sedeli tu všetci z koalície a počúvali ju. Toto klamstvo im nevadilo, lebo sú autormi toho klamstva aj oni. Po druhé, práve klamstvo, to je proste tá pracovná metóda týchto nedemokratických politikov, pretože nikto z opozície nenútil politikov SaS a kohokoľvek rozprávať do kamier, že oni o pol roka to podporia. Áno, bol tu aj taký, ktorý, česť teda jeho úprimnosti, ako Dostál, ktorý sa postavil pred kameru a vtedy verejne povedal, že on to nebude rešpektovať, ani keď to bude pozitívny ten výsledok. A to je presne tá identita, to je identita. Vy sa tvárite, že vy ste uzurpovali na štyri roky tento štát a vy ste nieže politici, vy ste vlastne teraz despotickí monarchovia, ktorí tu môžu štyri roky s tým národom robiť, čo chcete, ako chcete. Je to, je to vaše vnímanie, len nechodievajte tými tunelmi potom. Choďte do mestskej dopravy, choďte normálne taxíkmi domov a tak ďalej. Nevyhýbajte sa ľuďom, veď robte, buďte hrdí za tú politiku, ktorú robíte. Nevykrikujte hrdo len tuto, ale potom chodíte po celom Slovensku s ochrankármi, alebo meníte pobyty, pretože vám vylepujú teraz to, čo si o vás myslia, na tie domy. To je celé, však si rešpektujte a stojte za tou politikou! Tento návrh ústavného zákona, ktorý ste tu dali, aj to bez podpory koalície, nerieši ľuďom nič. Jednoducho my sa tu nebavíme, či referendum bude, alebo nebude úspešné. My sa tu bavíme o tom, či občan Slovenskej republiky má mať právo sa kedykoľvek, v akejkoľvek fáze svojho života, politického názoru vyjadriť, že či chce, alebo nechce, aby ho niekto reprezentoval. Veď tí ľudia vám, oni nie sú váš majetok. Vy ste zástupcovia tých ľudí, tak čo sa bojíte? Ako ráno môžete vstávať a tváriť sa, že vy idete robiť pre ľudí, však tí ľudia vás nechcú, to je realita. Ale veď môžete tu takto okupovať to naďalej, ale ľudia ten výsledok vám doručia.
55. schôdza NR SR - 7.deň - A. dopoludnia
Dátum: 2022-02-11
Poslanec: Taraba, Tomáš (-)
Druh vystúpenia: Vystúpenie s faktickou poznámkou

106. Žiaden demokratický politik, žiadna demokratická strana, ktorá si ctí zásadu, že občan je vlastníkom Slovenskej republiky a iba volí svojich delegátov na verejné funkcie a má právo tak ako ich vymenovať, tak aj právo ich odvolať, nemôže mať najmenší problém s tým, aby v Ústave Slovenskej republiky bolo ukotvené právo na to, aby sa na Slovensku mohlo konať referendum o otázke, či môžu, alebo nemôžu občania rozhodnúť o predčasných voľbách. To, že vy ste opustili už dávno demokratické zásady, tak to tu dokazujete dva roky. Preto mňa vôbec neprekvapuje, že vy ste až tak klesli, že ste pred pol rokom sľúbili ľuďom do kamier, nie niekde tajne na chodbách, nie tuto za plentami, vy ste do kamier sľúbili ľuďom, že do nohy budete za niečo takéto hlasovať, pretože ste sa všetci tým chválili, že áno, veď vy ste demokrati, to je, k zásadným právam to patrí. Lenže medzitým sa tá situácia medzi ľuďmi ešte tak zhoršila, že už vás nenávidí do nohy asi každý okrem vašich členov v stranách, a výsledok je ten, že zrazu máte problém toto podporiť. Ale mňa to neprekvapuje. Veď vy držíte vo funkciách ľudí, ako je Kolíková, ktorá chce zatvárať na desať rokov ľudí za názor. Feťákom chcete znižovať sadzby, ale ľudí za názor chcete na desať rokov trestať. Máte tu prezidentku, ktorej srdiečku blízke je to, že chce vypnúť na Slovensku internet. Ako Kim Ir-sen. Vy ste sa našli taká skupinka, že je úplne jasné, že ste si tu teraz našli nejaký marketingový produkt, že dobre, tak podhodíme im sem nejaký ústavný zákon, ale až od roku 2024. Takže táto situácia ľuďom nič nerieši, čo ste sem priniesli, dobre viete, že vám to neprejde, a vy máte právo sa politicky druhýkrát odrovnať pred ľuďmi, aj to urobíte.
55. schôdza NR SR - 6.deň - B. popoludní
Dátum: 2022-02-10
Poslanec: Taraba, Tomáš (-)
Druh vystúpenia: Vystúpenie s faktickou poznámkou

183. Pán kolega Potocký, zaujímali ma dva také body vo vašom vystúpení. Prvý, prvý bod bol, že ste povedali, že v podstate tým, že narastá chudoba na Slovensku, tak tie drogy tu budú, takže dá sa teda urobiť asi záver, že keďže vaša vláda spôsobila najväčší nárast chudoby v dejinách Slovenska, najväčšie zadlžovanie, najväčšie zadlžovanie domácností, najväčšie zadlžovanie štátu, tak vy vlastne rátate s tým, že ľudia budú nútení sa uchyľovať k drogám, takže im chcete dať asi nižšie sadzby, takže to je jedna vec. A druhá vec, ma zaujalo vaše konštatovanie, že nazvali ste, že akcie polície voči drogovým dílerom a ľuďom, ktorí teda majú pri sebe v držbe marihuanu sú častokrát frašky. Tak ja sa chcem teda spýtať, že teda mala by to riešiť nejak NAKA inak a podobne. Tak sa chcem spýtať, už som sa to tu dnes opýtal a budem rád za tú odpoveď, že keď si videl to video, jak lozili s tými rebríkmi cez ten, cez ten plot k tomu Bödörovi a on tam stál pred nimi a potom došli mieriť na tie deti s tými samopalmi, že či to nepovažuješ za frašku, teraz sa ťa pýtam úplne kresťansky, že či toto považuješ za normálne tieto akcie, keď to teda riešime už takto tieto veci. Ďakujem.
55. schôdza NR SR - 6.deň - B. popoludní
Dátum: 2022-02-10
Poslanec: Taraba, Tomáš (-)
Druh vystúpenia: Vystúpenie s faktickou poznámkou

135. Pán predsedajúci, presne ako povedal Matúš, pán Eštok, je toto nezákonné, čo sa tu deje, pretože to je úplne jedno či predkladá niečo vláda, či predkladá poslanec, raz za šesť mesiacov sa môže rokovať o tej istej veci. O ústavnej zmene, aby sa mohlo konať referendum, sa šesť mesiacov nemohlo rokovať, lebo koalícia povedala, že oni sú za čistotu legislatívneho procesu, ale pokiaľ ide len to, aby si tu ošetrili viacerí trestné sadzby, lebo sú feťáci, tak zrazu si môžu každé dva mesiace, každý mesiac predkladať vlastný návrh zákona. Ja nerozumiem ako pani Záborská, Šefčík a Vašečka dokážu liberálom asistovať ešte pri porušovaní, nielen to, že im ide o dekriminalizáciu drog teraz, liberálom a oni im pri tom asistujú, ale im ešte ide o to, že oni nemajú problém pri tom porušovať zákon o rokovaní Národnej rady. A to, že na Slovensku je naozaj množstvo iných problémov ako nejaké drogy, tak jednoducho to je vaša politika, že to ignorujete, nám ste neotvorili schôdzu o rokovaní o znižovaní cien energie a tak ďalej, dobre, máte prioritu marihuanu, drogy, máte, počuli sme tu, že chcete, aby prostitútky platili extra príspevok, z ktorého chcete financovať cirkvi, ja neviem, ktorý cirkevník s týmto súhlasil, aby ste vôbec brali meno na niečo takéto, na takéto šialené nápady. Ale dobre, však každý má svoju dávku zúfalosti, každý má nejakú schopnosť riešiť politiku, tak toto je váš koncept, ale vráťte sa k zákonom a zákony vám neumožňujú, aby ste si tu z toho robili holubník, už keď ste urobili holubník z celého štátu. A práve preto ja hovorím, pán predsedajúci, toto treba ukončiť, pretože toto je nezákonné. A ešte sa tu bavíme o tom, že či vôbec dnes ja môžem predložiť môj ústavný zákon, pretože kolega z koalície predomnou bude mať de facto ten istý, len o jeden deň skôr.
51. schôdza NR SR - 13.deň - B. popoludní 2
Dátum: 2021-12-14
Poslanec: Taraba, Tomáš (-)
Druh vystúpenia: Vystúpenie s faktickou poznámkou

121. Dámy a páni, ja si myslím, že aj predkladatelia z SaS by si mali trochu uvedomiť, že nemusia veci vyjsť, aj keď ich možno myslíte, predpokladajme, že dobre. To, čo ste urobili napríklad v Bratislavskom kraji s autobusovou dopravou, kde chodí každý tretí autobus, tak to takto nefunguje autobusová doprava ani v treťom svete. A to, že vy idete teraz prevádzať majetok za 3,4 miliardy euro a robíme to o štvrť na jedenásť večer, dali ste to predsedovi výboru pre poľnohospodárstvo vedieť o štvrť na päť, to je, to je také pošliapanie základných pravidiel fungovania parlamentu a demokracie, že keby to lobisti robili inak, tak by to robili ešte lepšie. Toto je, toto je také poníženie celého toho procesu a práve vy, ktorí ste sa vždy hrdili a proste ste tu poúčali, že ako dodržiavať tú čistotu procesu a tak ďalej, toto absolútne nie je o ochrane prírody, toto je len o tom, aby tie projekty, na ktorých sa tu Budaj smeje, keď mu tu hovoríme o tých 5 miliónov za sysle, 20 miliónov na vtáky, exkrementy pre medvede za 8 miliónov, a schvaľujete to v deň, kedy dáte zavrieť za, pred budovou parlamentu záchranárov, ktorí sem došli prosiť, aby mali navýšené peniaze. A vy sa tu smejete pod tými vašimi respirátormi, pretože títo ľudia sú vám ukradnutí. Tak proste aspoň to predĺžte na iný deň, pretože už len z tohoto dôvodu je to trápne, že to robíte v deň, kedy ste tu pokutovali tisíc eurami a ešte sa verejne hlásite k tomu, že tých policajtov tam na týchto lekárov a zdravotníkov poslal váš minister, minister, ktorý dnes v Bruseli rozprával, že sem naveze afganských migrantov.
51. schôdza NR SR - 13.deň - B. popoludní 2
Dátum: 2021-12-14
Poslanec: Taraba, Tomáš (-)
Druh vystúpenia: Vystúpenie s faktickou poznámkou

97. To, čo bolo úplne príznačné teraz, Štefan, si hovoril o 25 miliónoch pre sysľov. Hovorili sme tu už o osem miliónov pre exkrementy z medveďov, hovoríme tu 600-tisíc pre dve korytnačky, lebo viac ich nikto nevidel v dvoch obciach, a Drdul sa tu rehoce v čase, kedy zobrali záchranárov, ktorí sem došli demonštrovať, aby dostali sedem euro viac, ako im dávate COVID príplatok na ich oddeleniach. A kto sa rehotal ešte, bol Budaj. Keď si rozprával o 25 miliónoch pre sysľov, tak jemu je to smiešne, že tu pred budovou, prídu ľudia pred parlament, a oni na nich pošlú cez Mikulca policajtov. Však policajti si robia svoju úlohu. A oni sa rehocú, že niekto nie je v poriadku s tým, že tento štát má 25 miliónov na sysľov, osem miliónov na medvedie hovná a oni... (Prerušenie vystúpenia predsedajúcim.) Laurenčík, Milan, podpredseda NR Pán poslanec, už som vás raz upozornil. Taraba, Tomáš, poslanec NR SR Tak to je v novinách, tak som to čítal v novinách. Laurenčík, Milan, podpredseda NR Môžte to čítať v novinách, ale tu sme v parlamente a budete rozprávať slušne, lebo inak vás vykážem zo sály. Taraba, Tomáš, poslanec NR SR Tak vám to nájdem v slovníku. Takže osem miliónov si najnovšie vymysleli pre medvede, 600-tisíc pre korytnačky a oni sa z toho rehocú. Tam zatvárajú ľudí, na ktorých stojí boj proti COVID-u. A dneska máte fakt dobrý deň. Mikulec bez súhlasu kohokoľvek sa zaviazal v Bruseli sem dovážať afganských migrantov, zavreli ste 11-tisíc vlastne lôžok pred chvíľou, jak ste hlasovali o tom, že idete znížiť ešte viac kapacitu slovenského zdravotníctva, a teraz pomaly pred polnocou budeme hlasovať o tom, aby cez eurofondy ešte ste mali na ďalších sysľov viac miliónov. Vláda, vláda pre zvieratá.
51. schôdza NR SR - 13.deň - B. popoludní 2
Dátum: 2021-12-14
Poslanec: Taraba, Tomáš (-)
Druh vystúpenia: Vystúpenie s faktickou poznámkou

87. Kolega Filip Kuffa, perfektne si zhrnul v podstate to medias res, tu nejde o žiadnu ochranu prírody v prípade národných parkov, tu ide o obyčajný eurotunel. Tie peniaze či prídu, alebo neprídu, Slováci z toho nič mať nebudú, možno len ten alkoholik vpredu, čo sedí, ten áno. A to, čo si povedal ty, je úplne vrchol, že oni dajú osem miliónov euro najnovšie na skúmanie hovien medveďov! Tu ste zavreli dvoch záchranárov, držíte ich niekde na CPZ-ke, ľudí, ktorí sem došli chrániť svoje ľudské práva, pretože ste ich zavreli v núdzovom stave, robia tam jak dobytok a vy im nedáte peniaze a za osem miliónov idete hovná medveďov skúmať? Však vy ste normálne vláda pre zvieratá!
51. schôdza NR SR - 10.deň - B. popoludní
Dátum: 2021-12-08
Poslanec: Taraba, Tomáš (-)
Druh vystúpenia: Vystúpenie s faktickou poznámkou

158. Ďakujem za komentáre všetky. Pán Šefčík, hej, ja tú nótu poznám, som ju čítal. Platí, že nie je to, nie je to problém za predpokladu, že je tam výhrada voči tomu spôsobu, to znamená, že sa neschvaľuje ten spôsob výroby, ale to, ten účel vyšší je braný do popredia, ale napriek tomu platí, a preto sa napríklad Vatikán postavil proti tomu, aby bolo niekde zavádzané povinné očkovanie s týmito vakcínami, že existuje, ako povedal kolega Kuffa, právo vo svedomí pri každom jednom. A tých kňazov je veľmi veľa, aj veriacich, ktorí si to uplatňujú na základe tohoto a pre nich je jediné riešenie tá čínska vakcína. To je proste realita a toto by bolo riešenie pre veľkú časť ľudí. Ďakujem.
51. schôdza NR SR - 10.deň - B. popoludní
Dátum: 2021-12-08
Poslanec: Taraba, Tomáš (-)
Druh vystúpenia: Vystúpenie s faktickou poznámkou

108. Pán kolega, pán kolega Šeliga, počuť ma? Teraz. Pán kolega Šeliga, dotknem sa teraz alebo využijem tú vašu poznámku, že aby sme debatovali teda racionálne. Ja som sa zatiaľ nezapájal do debaty, ale tak ako to počúvam, tak sme stále vyzývaní z opozície, aby sme teda prišli s nejakými riešeniami. Len viete, my sme iniciovali schôdzu o stave zdravotníctva, ktorú ste nepodporili. A to je proste taká trošku schizofrénia, že stále nás vyzývate, vyzývate a potom keď vyzveme my vás, aby sme teda urobili debatu k tej téme, tak vy nedáte hlasy a nechcete sa o tom baviť. A po druhé, samozrejme, že nie je absolútne racionálne spochybňovať, keď lekár povie, ako sa lieči zlomenina, röntgen a podobne, len viete, to neni úplne korektné prirovnanie k tomu, že nútite alebo chcete nahnať ľudí do vakcinácie s vakcínami, pri ktorých veľa ľudí má pocit, že im nedôveruje. A nedôveruje im preto, pretože proste je to niečo nové, je to, sú to genetické vakcíny, nechcú ich. A keď ich nechcú, nechcú ich za tristo euro, za päťsto, za desaťtisíc, proste si ich nedajú. A je tu skupina ľudí, ktorým môžte hovoriť, že to nebude mať žiaden negatívny dopad v strednodobom, dlhodobom hľadisku, oni tomu neveria, že to nebude mať. Takisto ako niekedy, proste veda je taká, niekedy sa hovorilo, že azbestové rúry sú parádna vec, a kto spochybňoval technológiu, tak spochybňoval ako keby pokrok. Dnes v skafandroch chodia azbestové rúry dávať preč, čo sú škodlivé a rakovinotvorné. Jednoducho taká je veda. A vy teraz, keď sa budete tváriť, že tieto vakcíny sú vakcíny tej starej technológie, tak sa nerozumieme. A tí ľudia nespochybňujú to, či to má efekt voči COVID-u, tí ľudia spochybňujú to, aké to má dlhodobé efekty. A to sa nedá im vy... zaprieť.
51. schôdza NR SR - 9.deň - B. popoludní
Dátum: 2021-12-07
Poslanec: Taraba, Tomáš (-)
Druh vystúpenia: Vystúpenie s faktickou poznámkou

113. Pán Krošlák, nehnevajte sa, toto psychologické okienko ste si mohli medzi očami, ale z akého dôvodu to tu takto verejne, koho to tu zaujíma, hej. To ak si potrebujete vy pred niekým uchlácholiť svedomie, tak to si robte iným spôsobom. Ale povedali ste, že radšej pôjdete trénovať svoju dcéru a syna, ako tu sedieť, však vzdajte sa mandátu a môžete ísť. Vás sem ľudia zvolili preto, aby ste tu sedeli a komentovali zákony. To, že vás tu počujem druhýkrát, je skôr výsledok asi toho, že len trénujete sú dcéru a syna. No a pokiaľ teda ide o tie otázky, lebo ste nás atakovali svojím spôsobom ako opozíciu, že prečo teda tamto, toto neurobíme. Tak, viete, ak teda sa bavíme o tých očkovaných, ja som to tu už raz povedal, existuje skupina aj voličov opozície, ktorí by sa chceli dať očkovať, ale nemajú sa čím, pretože nechcú si dať geneticky modifikované vakcíny. To nikto nespochybňuje, že do akej miery môžu, nemôžu mať vplyv na nejaký COVID, ale majú problém tí ľudia, že nikto im nevie garantovať. Keď im to niekto povie, že im to garantuje, tak klame, aký to má dopad zo strednodobého alebo dlhodobého hľadiska. Proste berte to jak fakt, že ja takáto skupina ľudí, ktorí si to nedá ani za desaťtisíceurovú poukážku. Potom máte druhú skupinu ľudí, ktorí si odmietajú dať vakcíny, ktoré svojím spôsobom buď boli testované, alebo vyrobené na tých embryonálnych bunkách potratených detí. Máte takú skupinu ľudí, ktorá si to nedá ani za 10 000 euro. A potom máte tretiu skupinu, ktorá, ktorá by si dala vakcíny, ktoré sú vyslovene na tých umŕtvených vírusoch, tradičné vakcíny, asi každý z nás je tu tým očkovaný. Áno, sú menej účinné, je to Sinovac, je to, myslím, Sinopharm, očkuje sa s tým v Maďarsku, uznáva to už pomaly celý svet a tieto vakcíny, radšej pomôžte, teda neviem komu u vás, aby prišli na Slovensko, keď chcete tých ľudí... (Prerušenie vystúpenia časomerom.)
51. schôdza NR SR - 9.deň - B. popoludní
Dátum: 2021-12-07
Poslanec: Taraba, Tomáš (-)
Druh vystúpenia: Vystúpenie s faktickou poznámkou

95. Vážený pán Šudík, tak predpokladajme, že tú Aničku ste naozaj v živote stretli a ste si tento príbeh takto nevymysleli. Áno, verím tomu, že, že vám mohol niekto povedať, ako strašne sa ťažko teraz žije pri zdražovaní energií. A odkážte teda pani Aničke, že takto zle sa žije aj očkovaným, aj neočkovaným dôchodcom. A keď ste nás vyzvali, aby sme odhodili stranícke tričká a podporili teda tých dôchodcov, teda pani Aničku, tak povedzte pani Aničke, že my chceme podporiť aj nejakú pani Jozefínu, ktorá očkovaná nie je a očkovať sa nedá, pretože má presne tie isté výdavky, má presne ten istý dôchodok, a teda zahoďte, pán Šudík, tie stranícke tričká a rozdajte potom tú pomoc, mali ste ešte včera 500 mil., tak rozdajte tú pomoc im všetkým, na to dostanete podporu z opozície a nemá dôvod to byť viazané na žiadne iné podmienky. Ďakujem. Lebo ide o sociálnu pomoc.
51. schôdza NR SR - 9.deň - B. popoludní
Dátum: 2021-12-07
Poslanec: Taraba, Tomáš (-)
Druh vystúpenia: Vystúpenie v rozprave

6. Ďakujem za slovo. Dámy a páni, vážený pán minister, pozrel som si ten návrh zákona. Čisto z toho paragrafového znenia ťažko niečo určiť, lebo sú to skoro len písmená, tam sa dopĺňa jedno slovo, tam druhé. Ale ja by som tomu pochopil teda, že o čom sa presne bavíme. Hovoríte, že treba dať pomoc, alebo teda schváliť vám nejaký zákonný rámec, na základe ktorého ministerstvo dopravy bude môcť poskytovať štátnu pomoc asi v rámci schémy de minimis, tam sa píše, na zachovanie, na zachovanie leteckej dostupnosti na území Slovenska. To znamená, týka sa čoho primárne? Letísk, aby vedeli svietiť alebo prijímať lietadlá? Alebo sa to týka nejakých leteckých spoločností? Ak nejakých, tak ktorých, lebo v podstate my nemáme žiadne. Jediné, čo máme, sú nejaké firmy, ktoré lízujú letecké stroje. Takže, takže toto by ma zaujímalo. Potom ak letísk, niektoré sú štátne, myslím, niektoré sú vo vlastníctve vyšších územných celkov, dokonca, myslím, košické je privátne. To znamená, či tam vidíte nejaký rozdiel. Alebo že by ste nám o tomto viac povedali, lebo z toho, z tej dôvodovej správy, tam sú také len všeobecné proste frázy. Snažil som sa do toho preniknúť viac, ale zdá sa mi, ako keby to bolo písané len tak, že, že aby to dobre znelo, ale teda rád by som bol, keby ste nám povedali o niečo viac, že komu je to určené, presne, akým prevádzkovateľom. Ďakujem pekne.